SET ลุ้นทดสอบแนวต้าน 1,300 – 1,310 จุดเลือกเล่น 15 หุ้นเด่น มีประเด็นบวกเฉพาะตัว
นักวิเคราะห์มองดัชนีหุ้นไทยปรับตัวขึ้นต่อเนื่อง คาดมีโอกาสปรับขึ้นไปทดสอบแนวต้าน 1,300-1,310 จุด ตามตลาดต่างประเทศที่ส่วนใหญ่ที่เคลื่อนไหวในแดนบวก อีกทั้งเป็นช่วงที่เงินบาทแข็งค่าขึ้น คาดหนุนฟันด์โฟลว์ ขณะที่การลงทุนในกลุ่มพลังงานยังแนะนำเพียงการเก็งกำไรตามราคาน้ำมันเท่านั้น แนะนำลงทุนในหุ้นที่มีประเด็นบวก อาทิ ผลประกอบการออกมาดี จ่ายปันผลสูง หรือรับอานิสงส์เทศกาลตรุษจีน
5 ก.พ. 2559

ข่าวหุ้นธุรกิจออนไลน์ รายงาน เช้านี้ ณ เวลา 9.18 น. ค่าเงินบาทอยู่ที่ 35.58 บาทต่อเหรียญ ขณะที่ตลาดหุ้นเอเชียปรับตัวลง โดยได้รับปัจจัยถ่วงจากการร่วงลงของตลาดหุ้นญี่ปุ่น หลังเงินเยนยังคงแข็งค่าอย่างต่อเนื่อง ส่งผลให้หุ้นกลุ่มส่งออกอ่อนตัวลง
นักวิเคราะห์มองดัชนีหุ้นไทยปรับตัวขึ้นต่อเนื่อง คาดมีโอกาสปรับขึ้นไปทดสอบแนวต้าน 1,300-1,310 จุด ตามตลาดต่างประเทศที่ส่วนใหญ่ที่เคลื่อนไหวในแดนบวก อีกทั้งเป็นช่วงที่เงินบาทแข็งค่าขึ้น คาดหนุนฟันด์โฟลว์ ขณะที่การลงทุนในกลุ่มพลังงานยังแนะนำเพียงการเก็งกำไรตามราคาน้ำมันเท่านั้น แนะนำลงทุนในหุ้นที่มีประเด็นบวก อาทิ ผลประกอบการออกมาดี จ่ายปันผลสูง หรือรับอานิสงส์เทศกาลตรุษจีน
หุ้นเด่นเลือก MINT-CENTEL–ADVANC-INTUCH-SAWAD-MTLS-CHG-BH-CK-STEC-CPF-AAV-BJCHI-VGI และ AOT
 
บล.ธนชาต ระบุในบทวิเคราะห์ (5 ก.พ.) ว่า SET มีแนวโน้ม Sideways สร้างฐานในกรอบ 1,274-1,300 จุด เพื่อปรับสูงขึ้นต่อในระยะสัปดาห์ โดยคาดว่าการ “พักฐาน” ของ SET จะอยู่ในรูปแบบ Sector Rotation หรือการ “เปลี่ยนกลุ่ม” ลงทุนมายังกลุ่มหุ้น 2nd-Tier เพิ่มขึ้น โดยเฉพาะกลุ่มโรงแรม MINT-CENTEL กลุ่ม Micro Finance SAWAD-MTLS กลุ่มโรงพยาบาล CHG-BH กลุ่มรับเหมาก่อสร้าง CK-STEC (คาดงานประมูลรถไฟรางคู่ 3.7 หมื่นล้าน, สนามบินสุวรรณภูมิเฟส 5 หมื่นล้าน, โรงไฟฟ้า EGAT 4-5 พันล้าน ภายในไตรมาส 2/58) และหุ้นที่กำไร ,ปันผลดีกว่าคาด ADVANC-INTUCH
 
บล.แอพเพิล เวลธ์ ระบุในบทวิเคราะห์ (5 ก.พ.) ว่า SET น่าจะยังทรงตัวเหนือแนวรับ 1,280-1,290 จุดได้ ประเมินทิศทางวันนี้ยังมีโอกาสปรับตัวขึ้นไปทดสอบแนวต้าน 1,300 – 1,310 จุดหากปิดเหนือ 1,300 จุดได้จะส่งผลเชิงบวกต่อดัชนีต่อไป แนะนำ ขึ้นขายลงซื้อ ซื้อเก็งกำไรสั้นๆ CPF (+เทศกาลตรุษจีน),AAV,AOT (+รับนักท่องเที่ยวจีน ) ADVANC (+งบออกมาดีไม่ลดปันผล)
 
บล.ซีไอเอ็มบี (ประเทศไทย) ระบุในบทวิเคราะห์ (5 ก.พ.) ว่า SET อาจพยายามปรับขึ้นทดสอบระดับแนวต้านสำคัญที่ 1,300 จุด แต่น่าจะยังไม่ผ่านหลังเมื่อ คืนนี้ราคาน้ำมันปรับตัวลดลง ซึ่งจะส่งผลให้มีแรงกดในหุ้นกลุ่มพลังงานในวันนี้
นอกจากนั้นแม้ ADVANC จะประกาศงบออกมาดีและยังจ่ายเงินปันผลสูง แต่หากมองแนวโน้มผลกำไรในปีนี้ที่จะชะลอตัวลงจากค่าใช้จ่ายในการชดเชยเครื่องมือถือให้กับลูกค้า 2G กว่า 8 พันล้านก็จะทำให้กำไรปีนี้ออกมาลดลง มองเป็นโอกาสในการขายทำกำไรระยะสั้นหากราคาหุ้นดีดตัวขึ้น ให้แนวรับ 1,291-1,294 แนวต้าน 1,300-1,308 จุด
 
บล.ไอร่า ระบุในบทวิเคราะห์ (5 ก.พ.) ว่า SET มีโอกาสปรับขึ้น และลุ้นผ่านแนวต้าน 1,300 จุด ตามตลาดต่างประเทศส่วนใหญ่ที่เคลื่อนไหวในแดนบวก ภายใต้คาดการณ์ในเชิงบวกต่อการชะลอขึ้นอัตราดอกเบี้ยของเฟดออกไป หลังตลาดทุนทั่วโลกยังมีความผันผวน
ขณะที่การลงทุนในกลุ่มพลังงานยังแนะนำเพียงการเก็งกำไรตามราคาน้ำมัน +/-จากความไม่แน่นอนว่า ประเทศผู้ผลิตน้ำมันรายใหญ่จะปรับลดกำลังการผลิตหรือไม่ หลังภาวะอุปทานในตลาดโลกอยู่ในระดับที่สูง
หุ้นแนะนำ STEC
 
บล.เคจีไอ (ประเทศไทย) ระบุในบทวิเคราะห์ (5 ก.พ.) คาด SET วันศุกร์ขึ้นต่อ ทดสอบ 1,300 อีกครั้ง เงินบาทแข็งหนุนฟันด์โฟลว์ (วานนี้บวกปานกลาง ตามคาด) แม้ตลาดน้ำมันผันผวนและสุดท้ายปิดลบ 3% แต่หุ้นตัวหลักยังดูดีตามทุนต่างชาติไหลเข้า
ขณะที่ค่าเงินบาทแข็งต่อหลังสหรัฐ แจ้งตัวเลขขอสวัสดิการว่างงานสูงกว่าคาด (ตัวเลขแย่ต่อ เฟดน่าเลื่อนขึ้นดอกเบี้ย) โดยคาดเฟดขึ้นดอกเบี้ยเพียง 1-2 ครั้งในปีนี้) และทางการยุโรปลดเป้าเงินเฟ้อปีนี้สู่ 0.5% (เพิ่มโอกาส ECB ออกมาตรการเพิ่มใน มี.ค.)
อย่างไรก็ตามสัปดาห์หน้า SET อาจชะลอแรงเหวี่ยงขึ้น เพราะเป็นช่วงตรุษจีนซึ่งหลายตลาดปิดทำการ โฟลว์น่าจะชะลอ แนะถือหุ้น/เก็งกำไรต่อ
หุ้นเด่นวันนี้ตามปัจจัยพื้นฐาน ซื้อ BJCHI-VGI